ako pestovať rukolu siatu?
roketa siata je nenáročná na pestovanie. veľmi rýchlo totiž klíči a rastie, nepotrebuje žiadne špeciálne podmienky a zberať môžete prakticky po celý rok. pokiaľ ide o umiestnenie a následnú starostlivosť, tejto rastline vyhovuje poloha s dostatočným množstvom slnečného svitu a pravidelná zálievka v čase klíčenia aj krátko nato.
roketa má krátku vegetačnú dobu a mladé lístky je možné zberať už za 6 až 8 týždňov, kedy dosahujú veľkosť okolo 15 centimetrov. staršie rastliny sa však dajú pestovať až do prvých mrazov a keďže roketa dobre znáša menšie mrazíky, je vhodná aj k jesennému výsevu. ak sa pustíte do pestovania rokety na buničine, zber vás čaká už za 10-14 dní.